Diari Oficial de la Generalitat Valenciana


Sumari del DOGV 7420, del 10-12-2014 (2014/11138)

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 23 de setembre de 2014, per la qual es convoca la concessió d'instruments financers per a projectes d'energies renovables i d'estalvi i eficiència energètica per a l'exercici 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11720


Data del document
:   19-11-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 23 de setembre de 2014, per la qual es convoca la concessió d'instruments financers per a projectes d'energies renovables i d'estalvi i eficiència energètica per a l'exercici 2014. [2014/11503]  
Per la Resolució de 23 de setembre de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'energies renovables i d'estalvi i eficiència energètica per a l'exercici 2014 (DOCV 7371, 30.09.2014).  
Amb l'objectiu de facilitar la gestió en la concessió de l'instrument financer i evitar que els possibles beneficiaris d'estos incórreguen en majors gastos financers quan encara no s'ha desembossat el préstec, s'ha informat favorablement la conveniència de formalitzar el document de la seua acceptació després de la concessió de l'instrument financer però abans de la presentació de l'aval, de manera que, quan s'aporte este, es puga tramitar el desembossament del préstec sense major dilació.  
D'altra banda, atés que els terminis d'elegibilitat de gastos i justificació del projecte inicialment establits estan molt ajustats, se n'ha proposat, des de la Unitat d'Energia, l'ampliació de manera que es permeta un millor èxit dels fins de la convocatòria i, en conseqüència, una major eficàcia i abast d'esta.  
En virtut del que antecedix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica la Resolució de 23 de setembre de 2014, per la qual es convoca la concessió d'instruments financers per a projectes d'energies renovables i d'estalvi i eficiència energètica per a l'exercici 2014 en els termes següents:  
- Article 9, Desembossament del préstec al beneficiari, el qual queda redactat en els termes següents:  
«9.1. Una vegada comunicada a les empreses beneficiàries la resolució de concessió, l'IVACE, o una entitat col·laboradora, formalitzarà un document específic de condicions del préstec que comunicarà al beneficiari. En el document, el beneficiari acceptarà les condicions del préstec, inclòs el pla de venciments en el cas que varie respecte als terminis indicats en l'article 5.2, i l'empresa quedarà obligada a l'execució del projecte presentat en els terminis que s'indiquen a continuació:  
  
- Termini d'execució del projecte: fins al 30 d'abril de 2015.  
- Termini de justificació de l'execució del projecte: fins al 30 d'abril de 2015. L'acreditació davant de l'IVACE de l'execució del projecte es realitzarà d'acord amb les condicions establides en l'article 11, Obligacions de les empreses beneficiàries.  
9.2. Perquè es puga fer efectiu el desembossament del préstec, serà necessària la presentació d'un aval financer prestat per entitats de crèdit o per societats de garantia recíproca que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval financer serà del 70 per cent de l'import del préstec i haurà de presentar-se abans de la data límit indicada en la comunicació de concessió de l'ajuda. Una vegada validat l'import i el contingut de l'aval, l'IVACE o una entitat col·laboradora realitzarà el desembossament del préstec en el compte bancari indicat pel beneficiari.»  
- Apartat a.2 de l'article 11, Obligacions dels beneficiaris, queda redactat en els termes següents:  
«a.2. Quant al període subvencionable de gastos només seran tinguts en consideració els compresos a partir de la data de presentació de la sol·licitud i la data límit de 30 d'abril de 2015.»  
- Apartat b.1 de l'article 11, Obligacions dels beneficiaris, queda redactat en els termes següents:  
«b.1. Amb data límit de 30 d'abril de 2015, el beneficiari haurà de presentar, davant de l'IVACE, els justificants de gasto i pagament i la documentació requerida en el Manual d'instruccions de justificació d'ajudes».  
  
  
DISPOSICIÓ FINAL ÚNICA  
  
Esta resolució entrarà en vigor el dia que es publique.  
  
València, 19 de novembre de 2014. El president: Máximo Buch Torralva.